นายกรัฐมนตรี เยี่ยมชมสหกรณ์โคนมหนองโพ จังหวัดราชบุรี เน้นย้ำเกษตรกร ปรับภาคการเกษตร สู้เศรษฐกิจโลก
นายกรัฐมนตรี เยี่ยมชมสหกรณ์โคนมหนองโพ จังหวัดราชบุรี เน้นย้ำเกษตรกร ปรับภาคการเกษตร สู้เศรษฐกิจโลก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชม สหกรณ์โคนมหนองโพ พร้อมพบปะประชาชนในพื้นที่อย่างเป็นกันเอง โดยนายกรัฐมนตรียังคงย้ำเรื่องของการรวมกลุ่มเป็นสหกรณ์ ซึ่งเป็นแนวทางที่ในหลวงรัชกาลที่ 9 พระราชทานไว้ จึงขอให้ทุกคนนำมาเพื่อสร้างความเข้มแข็งให้กับเกษตรและวันนี้รัฐบาลยังคงส่งเสริมเรื่องของรัฐวิสาหกิจชุมชนเพิ่มเติมและยังขอให้ทุกคนเข้าใจว่าวันนี้มีสถานการณ์โลก โดยเฉพาะด้านเศรษฐกิจ ที่ต้องหามาตรการรองรับ ดังนั้นจึงปรับภาคการเกษตร ปศุสัตว์ ลดต้นทุนการผลิต เพื่อสร้างขีดความสามารถในการแข่งขัน ซึ่งสหกรณ์แห่งนี้มีมาแล้วถึง 48 ปี ขณะที่การก้าวไปข้างหน้านั้นต้องเตรียมพร้อมในทุกๆ ด้านนายกรัฐมนตรี ขอบคุณชาวจังหวัดราชบุรี สำหรับกาารเลือกตั้งและความเชื่อมั่นของประชาชนในตัว ส.ส. และการเลือกตั้งครั้งต่อไปขอให้ทุกคนพิจารณา ว่าผลจากการเลือกตั้งใครจะเป็นนายกรัฐมนตรี โดยทุกคนต้องเลือกให้ดี พร้อมกับยืนยันว่า ส.ส.พรรคร่วมรัฐบาลทุกพรรคพร้อมทำงานร่วมกัน ขอให้ประชาชนอย่าเชื่อข้อมูลที่บิดเบือนมากนักพร้อมกันนี้นายกรัฐมนตรีได้ร้องเพลงแฮปปี้เบิร์ดเดย์ ให้กับประชาชนมาให้การต้อนรับ พร้อมรับข้อเสนอ ที่จะพัฒนาสหกรณ์แต่ทั้งนี้ต้องเป็นไปตามขั้นตอนกฎหมาย